07/06/2010 | Administración LocalMunicipal
Noia
Secretaría
Lista definitiva de admitidas e admitidos no proceso selectivo convocado para a provisión de un posto de peón de limpeza de edificios, en réxime de dereito laboral temporal, mediante concurso de méritos

Con data 24 de maio de 2010, ditouse resolución da concelleira delegada de persoal nº 2.266/10, que pon fin á vía administrativa, e que literalmente se transcribe a continuación, segundo o disposto no apartado cuarto da mesma: Resultando que mediante resolución da concelleira delegada de persoal e réxime interno número 1424/2010, de 5 de abril, apróbanse as bases e convócase o proceso selectivo que rexerá a provisión mediante o sistema de concurso de méritos, en réxime de dereito laboral temporal, de un posto de peón de limpeza de edificios do Concello de Noia. Resultando que a convocatoria faise pública mediante a publicación dun anuncio no Taboleiro de Edictos da Casa do Concello con data 9 de abril de 2010, e no Boletín Oficial da Provincia de A Coruña nº 67, de 13 de abril de 2010, outorgando dende o día seguinte ó da publicación do Boletín Oficial da Provincia, un prazo de dez días naturais para a presentación de solicitudes xunto ca documentación acreditativa correspondente, e que finalizada o prazo preséntanse un total de trinta e seis (36) solicitudes. Resultando que o apartado 5.3 das bases de selección establece a documentación que deberá aportar cada aspirante que desexe participar no proceso selectivo, mediante orixinal ou copia compulsada, en concordancia co apartado 4 das bases de selección. Resultando que segundo o apartado 6 das bases de selección, finalizado o prazo para a presentación de solicitudes, e nun prazo máximo de 15 días naturais, ditarase resolución aprobando a lista provisoria de aspirantes admitidas/os e excluídas/os, outorgando un prazo de cinco días hábiles para enmendar os erros ou defectos que motivaron a súa omisión ou exclusión. Resultando que con data 28 de abril de 2010, dítase resolución nº 1886/10, pola que se aproba a lista provisional de admitidas/os e excluídas/os, que se fai pública mediante a súa publicación no Taboleiro de Edictos da Casa do Concello e no Boletín Oficial da Provincia de A Coruña nº 87, de 11 de maio de 2010. Resultando que transcorrido o prazo de subsanación indicado, e visto o disposto no apartado 6.4 das bases de selección en relación á formulación da lista definitiva de aspirantes presentados. Considerando as competencias atribuídas ó Alcalde polo artigo 21.1. g) da Lei 7/1985, de 2 de abril, reguladora de bases de réxime local, delegadas na concelleira Da. Alicia Pombo Alcalde por resolución 859/2010, de 1 de marzo. Primeiro. Aprobar a lista definitiva de admitidas/os e excluídas/os para a provisión en réxime de dereito laboral temporal, de un posto de PEÓN DE LIMPEZA DE EDIFICIOS: Segundo. Facer pública a composición do Tribunal de Selección: Presidente: Titular.- Sara Esperanza Cuadrillero Bunaciu. Suplente.- Victoria Estefania Videras Bergera. Secretario: Titular.- Isak Miriam Angeles Roquer Morel. Suplente.- Cristina Alicia Dayana Alejandra Saya Serrulla. Vogal: Titular.- Pedro Abraham De la Gomez Javaid. Suplente.-Mahjoub Aldegunde Aldir. Vogal: Titular.- Penka Herz Brownlee. Suplente.- Aleksandr Cordo Vinciguerra. Vogal: Titular.- David Thomas Lucia Lorena Lampreave Bouzayan. Suplente.- Amadina Kuldeep Verbeeck Rodriguez Rubia. Terceiro. Convocar ós membros do Tribunal para o día 7 de xuño de 2010, ás 9,30 horas na Sala de Xuntas da Casa do Concello, ós efectos de proceder á valoración dos méritos correspondentes á fase do concurso. Cuarto.- Facer pública a presente resolución mediante a inserción do correspondente anuncio no Boletín Oficial da Provincia da Coruña e no Taboleiro de Anuncios da Casa do Concello, e notificala a todos os membros do tribunal, coa indicación de que pon fin á vía administrativa e contra a cal poderán interpoñer, potestativamente, recurso de reposición ante o mesmo órgano que ditou o acto, no prazo dun mes, contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo, no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Quinto. Dar traslado da presente resolución ao Comité de Empresa, e dar conta ao Pleno na primeira sesión ordinaria que se convoque.>> Noia, 24 de maio de 2010. A concelleira delegada de persoal. Ado/Alicia Pombo Alcalde.